b'\n_START_ARTICLE_\nKalium ferisianida\n_START_SECTION_\nPenghasilan\n_START_PARAGRAPH_\nKalium ferisianida dihasilkan dengan melalukan gas klorin terhadap larutan kalium ferosianida.\n_START_SECTION_\nKegunaan\n_START_PARAGRAPH_\nSebatian ini biasanya digunakan dalam cetakan biru dan sianotip dalam bidang fotografi. Selain itu, kalium ferisianida juga digunakan untuk menguatkan besi dan merupakan sebuah agen pengoksidaan lemah dalam kimia organik._NEWLINE_Kalium ferisianida juga digunakan dalam larutan penunjuk feroksil bersama fenolftalein untuk mengesan ion Fe\xc2\xb2\xe2\x81\xba bagi tujuan pengesanan pengoksidaan besi yang membawa kepada pengaratan. Larutan tersebut bertukar warna ke biru (biru Prusia) dengan kehadiran ion tersebut.\n_START_SECTION_\nBiru Prusia\n_START_PARAGRAPH_\nPigmen biru Prusia yang digunakan dalam cetakan biru dihasilkan melalui tindak balas kalium ferisianida dengan garam ion ferus (Fe\xc2\xb2\xe2\x81\xba) selain daripada tindak balas kalium ferosianida dengan garam ion ferik (Fe\xc2\xb3\xe2\x81\xba).'